EkBass/fiwiki-20250220-pages-articles huggingface dataset:
Vasemmistoblokki

Vasemmistoblokki ( ) on portugalilainen vuonna 1999 perustettu vasemmistopuolue. Puolue on moderni ja ei-dogmaattinen vasemmistopuolue, joka pyrkii parantamaan etenkin Portugalin sosiaaliturvaa. Ympäristönsuojelun kehittäminen ja naisten oikeuksien parantaminen ovat puolueelle myös keskeisiä tavoitteita ja Vasemmistoblokki ajoikin läpi Portugalin ensimmäisen perheväkivallan kieltävän lain. Puolue on ajanut voimakkaasti myös Portugalin perinteisesti tiukan aborttilainsäädännön muuttamista sallivampaan suuntaan. Puolueen kannatus on noussut tasaisesti vuoden 1999 kahdesta prosentista europarlamenttivaalien 2009 10,73 prosenttiin. Puolueen kolme europarlamenttiedustajaa ovat Miguel Portas, Marisa Matias ja Rui Tavares. Eurovaalien tuloksen myötä Vasemmistoblokki nousi maan kolmanneksi suurimmaksi puolueeksi. Portugalin parlamenttivaaleissa 2009 puolue saavutti 9,82 prosentin kannatuksen ja 16 kansanedustajaa. Vasemmistopuolueet saavuttivat enemmistön parlamentin paikoista.Legislativas 2009 - Resultados nacionais . Viitattu 30.12.2009. Vasemmistoblokkia on joskus luonnehdittu entisten trotskilaisten ja maolaisten puolueeksi, mutta puolueen linja on pikemminkin modernin vasemmistolainen. Europarlamentissa puolue kuuluu Euroopan yhtyneen vasemmiston konfederaatioryhmä / Pohjoismaiden vihreä vasemmisto (GUE/NGL) -ryhmään. == Lähteet == == Aiheesta muualla == *Portal do Bloco de Esquerda Luokka:Portugalin puolueet Luokka:Euroopan vasemmistopuolue
Duodecim (kustantamo)

Kustannus Oy Duodecim on lääketieteeseen erikoistunut kustantamo, joka julkaisee lääkäreille ja muille terveydenhuollon ammattilaisille suunnattua ammattikirjallisuutta sekä suurelle yleisölle suunnattuja teoksia terveyteen ja sairauksiin liittyvistä aiheista. Perinteisen kirjatuotannon lisäksi Kustannus Oy Duodecim julkaisee merkittäviä sähköisiä tietokantakokoelmia. Terveydenhuollon ammattilaisille suunnattu Terveysportti kokoaa yhteen ammattilaisten työssään tarvitseman lääketieteellisen tiedon. Kustannus Oy Duodecim julkaisee myös kansalaisille suunnattua avointa www-palvelua, Terveyskirjastoa. Se tuo luotettavan, riippumattoman ja ajantasaisen tiedon terveyksistä ja sairauksista jokaisen suomalaisten ulottuville. Terveyskirjaston artikkelit ja ohjeet ovat asiantuntijoiden laatimia ja perustuvat Suomalaisen Lääkäriseuran Duodecimin tuottamiin kansallisiin hoitosuosituksiin ja Kustannus Oy Duodecimin julkaisemiin lääkäreiden käsikirjoihin. == Aiheesta muualla == *Duodecim *Kustannus Oy Duodecim *Terveysportti *Terveyskirjasto Luokka:LääketiedeLuokka:Suomalaiset kirjankustantamot
Terveysportti

Terveysportti on Kustannus Oy Duodecimin ylläpitämä sisältöpalvelu terveydenhuollon ammattilaisille. Terveysportin keskeinen toiminta-ajatus on helpottaa ja nopeuttaa terveydenhuollon ammattilaisten päivittäistä työtä tarjoamalla työssä tarvittava lääketieteellinen tieto yhdestä paikasta. Tiedon tuottajina ovat Duodecimin laaja asiantuntijaorganisaatio ja yhteistyökumppanit. == Aiheesta muualla == *Terveysportti *Duodecim *Kustannus Oy Duodecim Luokka:Lääketiede
Ozzie Nelson

Oswald ”Ozzie” George Nelson (20. maaliskuuta 1906 Jersey City, New Jersey – 3. kesäkuuta 1975 San Fernando Valley, Kalifornia) oli yhdysvaltalainen muusikko ja näyttelijä.NYTimes, Ozzie Nelson, Full Biography, Viitattu 31.10.2011Findagrave, Ozzie Nelson, Viitattu 31.10.2011 Hän toimi yhtyeenjohtajana 1930-luvulla ja avioitui vuonna 1935 yhtyeensä solistin Harriet Hilliardin kanssa. Ozzien tunnetuin levytys lienee Dream a little dream of me vuodelta 1931. Nelson oli yhtyeineen vakioesiintyjänä Red Skeltonin radio-ohjelmassa 1940-luvulla, ja Skeltonin jouduttua sotilaspalvelukseen, he saivat ohjelmapaikan itselleen. Ohjelmapaikkaa varten Nelson loi omaan elämäänsä perustuvan tilannekomediasarjan The Adventures of Ozzie and Harriet, jossa hän esiintyi yhdessä puolisonsa ja lapsiensa Davidin ja Rickyn kanssa. Sarjaa esitettiin radiossa 1944-1954 ja televisiossa 1952-1966\. Sarjan päättymisen jälkeen Ozzie Nelson näytteli vielä tilannekomediasarjassa Ozzie's Girls, mutta se lakkautettiin jo kesken ensimmäisen tuotantokauden. Ozzie Nelson on saanut tähden Hollywood Walk of Famelle. Lisäksi hänellä on yhteinen tähti puolisonsa kanssa. ==Lähteet== ==Aiheesta muualla== * * Luokka:Yhdysvaltalaiset muusikot Luokka:Yhdysvaltalaiset radionäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Yhdysvaltalaiset orkesterinjohtajat Luokka:Vuonna 1906 syntyneet Luokka:Vuonna 1975 kuolleet
Lääkkeen poikkeuskäyttö

Virallisesta käyttöaiheesta poikkeavalla tai lääkkeen poikkeus- eli off-label käytöllä tarkoitetaan lääkereseptin kirjoittamista muun kuin myyntilupaviranomaisen hyväksymässä valmisteyhteenvedossa mainitun sairauden tai oireen hoitoonOikeusasiamiehen kannanotto syöpälääke Avastinin off label -käyttöön Lääkealan turvallisuus- ja kehittämiskeskus Fimea 7.3.2013.Fimea on tarkentanut suositustaan lääkkeiden hoidollisen ja taloudellisen arvon arvioinnista Lääkealan turvallisuus- ja kehittämiskeskus Fimea 20.2.2014.. Psyykenlääkereseptien kirjoittaminen muuhun kuin viranomaisen hyväksymän sairauden tai oireen hoitoon on jatkuvassa kasvussa. Lääkärit saattavat kirjoittaa psyykenlääkereseptin myös potilaille, jotka eivät kuulu ikänsä puolesta hyväksynnän saaneeseen kohderyhmään tai ohjeistaa potilasta käyttämään lääkettä sellaisina annoksina, jolla ei ole valmisteyhteenvedossa mainittua viranomaisten hyväksyntää. Lääkitys perustuu tuolloin puutteelliseen tutkimustietoon, koska lääkkeen vaikutuksia on tutkittu vain niillä potilasryhmillä ja annoksilla, joita lääkkeelle myönnetty lupa koskee.Arttu Salmela: Psyykenlääkkeiden off label -käytön yhteys somaattisiin ja Psykiatrisiin oireisiin. Oulun yliopisto. 2019. Sivu 4. Lääkkeiden Off label -käyttö ei ole kiellettyä, mutta siihen ei saa viitata lääkevalmisteiden mainonnassa. Lääkevalmistajat rikkovat kuitenkin toisinaan tätä kieltoa. Seitsemän suurta lääkealan yritystä, esimerkiksi Pfizer, on joutunut maksamaan vuoden 2004 jälkeen tällaisista rikkomuksista korvauksia ja sakkoja seitsemän miljardia dollaria. Rikkomukset olivat silti liiketaloudellisesti kannattavia, koska niiden avulla saadun myyntivoiton määrä ylitti merkittävästi sakkojen määrän. == Lähteet == == Aiheesta muualla == * Lääkelaitoksen lausunto lääkkeiden off-label käytöstä Lääkealan turvallisuus- ja kehittämiskeskus Fimea 30.4.2008 Luokka:Lääkeaineoppi Luokka:Lääketieteen etiikka
Moraalipaniikki

Moraalipaniikki on yhteisön huolestunut reaktio poikkeavaan käyttäytymiseen ja sen haitalliseen vaikutukseen yhteisöön tai sen tärkeinä pitämiin arvoihin. Moraalipaniikkia aiheuttavaa uhkaa voimistaa siitä kertova media. Moraalipaniikki voi johtaa siihen, että poliitikot, mielipidevaikuttajat ja viranomaiset ryhtyvät toimenpiteisiin esimerkiksi alkamalla tarkkailemaan huolen aiheuttajia. Moraalipaniikkia on aiheuttanut esimerkiksi noituus, terrorismi, rapmusiikin yhteys nuorisorikollisuuteen, joukkovalvonta, homoseksuaalisuus ja videopelit. Stanley Cohen määrittelee moraalipaniikin viiden ominaisuuden kautta: # Huoli potentiaalisesta uhasta. # Vihamielisyys ”kansanpiruja” ja uhan aiheuttajia kohtaan. Kansanpiru pyritään marginalisoimaan ja ajamaan ikään kuin yhteisön normaaliuden ulkopuolelle ”pirullistamalla” kansanpiru tai luomalla ja määrittämällä "yhteinen vihollinen". # Konsensus siitä, että uhka on todellinen. # Liioiteltu huoli uhan todellisiin haittoihin nähden. Moraalipaniikin huolen ja kohteen todellisten vahinkojen välillä olevaa railoa ei voi varsinaisesti mitata standardilla tikulla. Jokainen tapaus on siis tulkittava erikseen. # Paniikin synty on äkillinen tapahtuma. Cohenin mukaan moraalinen paniikki voi syntyä myös kauan pinnan alla muhineen asian ympärille yllättäin. Tyypillistä moraalipaniikille on kuitenkin huolen räjähdysmäinen ilmeneminen ja sen nopea laantuminen. Paniikilla saattaa olla seurauksia yhteisön arvoissa, asenteissa tai ajattelussa. Sillä voi olla seurauksia myös poliittiseen lainsäädäntöön tai käytännön toimintaan. ==Katso myös== * Mediapaniikki ==Lähteet== *
Eduard Erdmann

Eduard Erdmann (5. maaliskuuta 1896 Wenden, Liivinmaa (nykyisin Cēsis, Latvia) – 21. kesäkuuta 1958, Hampuri, Länsi-Saksa) oli saksalainen pianisti, pianopedagogi ja säveltäjä. Hän opiskeli musiikkia Riiassa H. Creutzburgin johdolla ja 1915–1918 Berliinissä sävellystä Heinz Tiessenin ja pianonsoittoa Conrad Ansorgen oppilaana. Pedagogin uransa hän aloitti 1925–1935 Kölnin musiikkikorkeakoulun pianonsoiton solistiluokan johtajana ja hän toimi vuodesta 1950 Hampurin musiikkikorkeakoulun professorina.Otavan iso musiikkitietosanakirja, Otava 1976–1979, ISBN 951-1-02380-2. Kansainvälisellä solistiurallaan Erdmann esiintyi sekä yksin että yhdessä australialaisen viulistin Alma Moodien kanssa. Erdmann erikoistui oman aikansa musiikin esittämiseen. Hän soitti muun muassa Tiessenin ja Arnold Schönbergin sävellyksiä Etelä-Amerikan kiertueillaan. Kolmannen valtakunnan alkaessa rajoittaa esitettävien sävellysten valintaa Erdmann alkoi soittaa romantiikan ajan musiikkia, kuten esimerkiksi postuumisti julkaistuja Schubertin sonaatteja.The New Grove dictionary of music and musicians, Grove 2001, ISBN 0-333-60800-3 ja ISBN 1-56159-239-0. Hän konsertoi ja opetti pianokursseilla myös Suomessa. Säveltäjänä Erdman valitsi oman tyylinsä. Hänen ensimmäinen sinfoniansa vakiinnutti hänen maineensa ekspressionismin esitaistelijana. Pianokappaleitaan hän esitteli Berliinin uuden musiikin seuran (Neue Musikgesellschaft) tilaisuuksissa ja jousikvartettojaan Donaueschingenin musiikkipäivillä, jossa hän niiden alkuvaiheessa toimi ohjelmavaliokunnan jäsenenä. Teoksiaan hän esitteli myös Salzburgin musiikkijuhlilla 1923, Prahassa 1924 ja Wienissä 1931. Kolmannen valtakunnan aikana Erdmannin sävellysten esittäminen kiellettiin niiden ”epäsaksalaisuuden” vuoksi ja niitä esitettiin uudelleen vasta 1946. __notoc__ ==Oppilaita== * Paul Baumgartner * Kurt Walldén ==Sävellyksiä== ===Orkesterille=== * Operette, operetti G. Spechtin librettoon, 1925 * 4 sinfoniaa, 1919, 1923, 1946, 1951 * sinfoninen runo Am Gardasee, 1914 * Rondo, 1918 * pianokonsertto, 1930 * Ständchen pienelle orkesterille, 1930 * Konzertstücke pianolle ja orkesterille, 1946 * Capricci, 1951 * Ein kleines Kaleidoskop, 1951 * Serenade, 1953 ===Lauluja=== * Himmel und Erde, 1915, Christian Morgensternin runoon * 4 Lieder, 1921, Eduard Möriken ja Emanuel Geibelin teksteihin * 6 Lieder, 1921, Arno Holzin ja Detlev von Liliencronin teksteihin * 5 Lieder, 1921 * 2 Lieder, 1921, toinen Friedrich Nietzschen tekstiin ===Kamarimusiikkia=== * 5 Klavierstücke, 1920, pianolle * An den Frühling viululle ja pianolle, 1921 * Bagatellen pianolle, 1921 * Sonata viululle, 1921 * jousikvartetto, 1937 * jousikvartetto 1952 ==Lähteet== Luokka:Saksalaiset pianistit Luokka:Saksalaiset säveltäjät Luokka:Vuonna 1896 syntyneet Luokka:Vuonna 1958 kuolleet
Ahokas (sukunimi)

Ahokas on suomalainen sukunimi. Tunnettuja Ahokas-nimisiä: * Aino Ahokas, Aino Venna (s, 1982), laulaja ja lauluntekijä * Antti Ahokas (s. 1985), golfammattilainen * Anu Ahokas (s. 1979), toimitusjohtaja * Atte Ahokas (s. 2003), ilmastoaktivisti * Jaakko Ahokas (1923–2007), kieli- ja kirjallisuustieteilijä * Jaakko Ahokas (s. 1987), futsalpelaaja * Juha Ahokas (s. 1969), kreikkalais-roomalaisen tyylin painija * Jussi Ahokas (s. 1980), jääkiekkoilija ja valmentaja * Kaarlo Ahokas (1958–2016), raviohjastaja * Kari Ahokas (s. 1948), kunnanjohtaja ja kunnallisneuvos * Marjut Ahokas (s. 1966 tai 1967), Ilomantsin kunnanjohtaja * Paulina Ahokas (s. 1972), musiikkivaikuttaja * Pekka Ahokas (1864–1902), kauppias ja valtiopäivämies * Pertti Ahokas (s. 1947), jääkiekkoilija * Sipi Ahokas (1861–1921), kauppias ja huopajalkinetehtailija * Viljo Ahokas (1901–1984), juristi ja suurlähettiläs.
Oscar Paul

Oscar Paul (8. huhtikuuta 1836, Freiwaldau [nykyisin Jesenik], Sleesia – 18. huhtikuuta 1898, Leipzig, Saksa) oli saksalainen pianisti, musiikkitieteilijä ja musiikkikirjailija. Hän opiskeli Leipzigin yliopistossa aluksi teologiaa, mutta vaihtoi sen pian klassisen filologian opintoihin. Samanaikaisesti hän opiskeli Leipzigin konservatoriossa Plaidyn johdolla pianonsoittoa, Ernst Friedrich Richterin johdolla musiikinhistoriaa ja Moritz Hauptmannin opastuksella musiikinteoriaa. Filosofian tohtoriksi Paul väitteli 1860. Hän yritti luoda pianistin uraa Saksassa ja ulkomailla, mutta palasi Leipzigiin 1866 opettamaan yliopistossa muinaiskreikan musiikinteoriaa. Vuodesta 1869 hän opetti myös konservatoriossa musiikinhistoriaa, pianonsoittoa ja sävellystä. Yliopiston professuurin hän sai 1872.The New Grove dictionary of music and musicians, Grove 2001, ISBN 0-333-60800-3 ja ISBN 1-56159-239-0. ==Kirjallista tuotantoa== * Paul toimitti jonkin aikaa kahta aikakausjulkaisua, Tonhallea ja sen seuraajaa Musikalisches Wochenblattia. Hän oli myös pitkään musiikkikriitikkona Leipziger Tagblatt -lehdessä. * toimitti painokuntoon Moritz Hauptmannin kirjoittaman teoksen Denkschrift zu Freier seines siebezigjährigen Geburtstages (1862) * Die absolute Harmonik der Griechen (1866) * toimitti Hauptmannin teoksen Die Lehre von der Harmonik (1868–1873) * Geschichte des Klaviers vom Ursprünge bis zu den modernsten Formen dieses Instrumentes (1868) * toimitti teoksen Handlexikon der Tonkunst (1870–1873) * Boetius und die griechische Harmonik (1872) * Musikalische Instrumente (1874) * Lehrbuch der Harmonik (1880), englanninnos A Manual of harmony (1885) Paulin teoksia ei ole suomennettu. ==Oppilaita== * Rudolf Breithaupt ==Lähteet== Luokka:Saksalaiset pianistit Luokka:Saksalaiset tietokirjailijat Luokka:Saksalaiset professorit Luokka:Vuonna 1836 syntyneet Luokka:Vuonna 1898 kuolleet
Kalastusväline

Kalastusvälineiksi voidaan kutsua kaikkia kalastuksessa käytettäviä välineitä. Tunnettuja tällaisia välineitä ovat muun muassa: * Atrain * Virveli * Haavi / lippo * Harppuuna * Katiska * Lana * Merta * Nuotta * Onki * Rysä * Takila * Trooli * Verkko *
Burning Spear

Burning Spear (oik. Winston Rodney, s. 1. maaliskuuta 1948, Saint Ann’s Bay) on jamaikalainen roots reggae -laulaja ja -muusikko. Hänen musiikkiinsa liittyy olennaisesti rastafari-liikkeen uskonnollinen sanoma. Burning Spearin debyyttialbumi Studio One Presents Burning Spear julkaistiin vuonna 1973. Burning Spear on voittanut kahdesti Grammy-palkinnon parhaasta reggae- albumista: ensimmäisen vuonna 2000 albumillaan Calling Rastafari ja toisen vuonna 2009 albumillaan Jah is Real. Artistin kolmas albumi, jamaikalaissyntyisestä ihmisoikeustaistelijasta kertova Marcus Garvey (1975) valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Burning Spear on esiintynyt Suomessa ainakin 1987 Mikkelissä, 1988 Nummirockissa, 1990 Helsingissä, 1992 Ruisrockissa ja 2001 Helsingissä. ==Lähteet== Luokka:Jamaikalaiset reggaelaulajat Luokka:Vuonna 1948 syntyneet Luokka:Elävät henkilöt
Kai Kovaljeff

pienoiskuva|Kai Kovaljeff vuonna 2009.Kai Kristian Kovaljeff (s. 8. elokuuta 1985 Tampere) on suomalainen uransa lopettanut mäkihyppääjä ja yhdistetyn hiihtäjä. Hän edusti Lieksan Hiihtoseuraa ja häntä valmensivat Sami Leskinen ja Lauri Hakola. Kovaljeff kilpaili nuorten MM-kisoissa yhdistetyssä Strynissä 2004 – jossa kuului joukkuekilpailussa neljänneksi sijoittuneeseen Suomen joukkueeseen – ja Rovaniemellä 2005. Hän osallistui myös yhdistetyn B-maailmancupin kilpailuihin 2001–2005. SM-kilpailuissa hän oli kymmenes sprinttikilpailussa 2004 ja gundersen-yhdistetyssä 2005. Kovaljeff osallistui mäkihypyn maailmancupin osakilpailuun ensimmäiseen kerran Zakopanessa tammikuussa 2009 sijoittuen 21:nneksi. Parhaimmillaan hän on ollut kuudestoista Sapporossa 31. tammikuuta 2009. Continental Cupin kilpailussa hän on ollut parhaimmillaan neljäs Otepäässä joulukuussa 2009. Suurmäen SM- kilpailussa hän sijoittui viidenneksi 2009. == Lähteet == Luokka:Suomalaiset mäkihyppääjät Luokka:Suomalaiset yhdistetyn hiihtäjät Luokka:Vuonna 1985 syntyneet Luokka:Elävät henkilöt
Simo Ralli

Simo Ralli (oik. Kari Komsi) on Lauri Tähkä & Elonkerjuu-yhtyeen perustajajäsen, laulun tekijä ja kitaristi. Edelleen Elonkerjuu- yhtyeen kitaristi ja yksi laulun tekijöistä. Elonkerjuu – Wikipedia Tunnettuja lauluja: Viistäköön siipeni maata, Maailma on Renki, Kimpale kultaa. Viistäköön siipen maata on ylittänyt yli viiden miljoonan striimauksen rajan spotify:ssa. Kimpale kultaa voitti Helsingin Sanomien järjestämän Onnen laulut kilpailun, Suomen onnellisimpana lauluna. https://www.hs.fi/kulttuuri/art-2000004668210.html Säveltäny ja sanoittanut n. 200 laulua. Kirjat: LIKE- kustannus julkaisi syksyllä 2010 esikoisteoksensa Ralli radalla, joka kertoo vuodenkierrosta ja maalais- ja keikkaelämän yhdistämisestä siihen. https://like.fi/kirjat/ralli-radalla/ Hänen ensimmäinen romaani, Uurna julkaistiin syksyllä 2012.https://like.fi/kirjat/uurna/ Kolmas teos, kolumnikokoelma: Raapaasuja julkaistiin 2014. https://like.fi/kirjat/raapaasuja/ Kolumnit: Kirjoittanut Maaseudun Tulevaisuuden Kantri- liitteeseen vuodesta 2009 kolumneja kuukausittain. https://www.maaseuduntulevaisuus.fi/aihe/kantri-lehti Aloitti Ilkka- lehden kolumnistina. kolumneja on kertynyt kolmatta sataa ja niistä on tehty kaksi kolumni kokoelmaa. Muita yhtyeitä: Perusti Impressio- yhtyeen. https://www.botniabeat.net/teuva/impressio.html. Soitti Truba&Durix; duossa, yhdessä Lauri Tähkän kanssa. https://www.botniabeat.net/teuva/truba_et_durix.html Oli Kuudennusmiehet- yhtyeen perustajajäsen yhdessä Lauri Tähkän kanssa. https://www.botniabeat.net/teuva/kuudennusmiehet.html Soittaa Simberg.co:ssa akustista kitaraa. https://open.spotify.com/artist/5mvX8D90DNa2GNiOX9EjSH GÖMMEL- äänittämö: Simo yhdessä Harri Salmelan kanssa on äänittänyt, tuottanut ja miksannut lukuisia pienbändejä ja julkaissut Gömmel- äänilevyjen kautta musiikkia. https://gommel.fi/ Paitsi muusikko ja kirjailija, Ralli on myös maanviljelijä ja yrittäjä. Hän omistaa naapurinsa kanssa tuulivoimalan. https://yle.fi/a/3-7311161 Ja kehittää uutta viljavälipalaa. https://www.ruisralli.fi https://www.iltalehti.fi/tv-ja- leffat/a/c2b84961-5571-4fed-9cbc-9045a29d542a Albumit: Elonkerjuu: * Pistoja syrämmes (2001) * Komia on aina komia (2003) * Syntymähäjyt (2004) * Maailma on renki (2006) * Tuhannen riemua (2007) * Tänään ei huomista murehdita (2009) * Ilon pirstaleet (2012) * Hehkuva rauta (2014) * XX (2019) Albumit: Simberg co: Ensimmäinen kohtaaminen – albumi 2016 Toinen todellisuus- albumi 2020 SIMO RALLI: KARIKKO (2023) Valitsimme valon-single 2024 == Lähteet == Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Clapham Rovers FC

Clapham Rovers FC on entinen lontoolainen jalkapallo- ja rugbyseura. Seura perustettiin vuonna 1869, ja sen toiminta loppui ennen ensimmäistä maailmansotaa. Seura voitti FA Cupin kertaalleen 1880, kun se voitti loppuottelussa Oxfordin yliopiston maalein 1–0. Edellisenä vuonna seura oli yltänyt jo FA Cupin loppuotteluun, mutta hävisi sen Old Etoniansille lukemin 0–1. Seura on yksi Rugby Football Unionin perustajajäseniä. ==Lähteet== Luokka:Lontoon jalkapalloseurat Luokka:Rugby union -joukkueet Luokka:Englannin rugby
Isla de Lobos (Kanariansaaret)

thumb|left|Saaren laavakivikkoista rantaa Isla de Lobos () on tuliperäisesti syntynyt Espanjan Kanariansaariin kuuluva saari, joka sijaitsee noin kaksi kilometriä pohjoiseen Fuerteventuran saaresta ja sadan kilometrin päässä Afrikan rannikosta. Hallinnollisesti saari kuuluu La Olivan kuntaan. Pinta- alaltaan Isla de Lobos on pieni, noin 4,6 neliökilometriä. Susia saarella ei ole koskaan ollut, vaan se on saanut nimensä sen rannoilla ennen eläneistä hylkeistä, joita kutsuttiin merisusiksi. Saaren korkein kohta, romahtanut tulivuoren kaldera, kohoaa 127 metriin. Saari on ollut asumaton luonnonsuojelualue vuodesta 1982 lähtien, mutta se on suosittu päiväretkikohde, jonne on lauttayhteys Corralejon kaupungista. Saaren rannoilta löytyy vielä muutamia hippien majoja, joissa he viettävät aikaa kalastellen. Viimeiset pysyvät asukkaat muuttivat pois 1960-luvulla, kun saaren majakka automatisoitiin. Luonto saarella on hyvin karua pensaikkoista laavakivikkoa ja dyynejä. Nähtävyyksiä on muun muassa laguuni ja 127 metriä korkea tulivuoren kaldera. Kasvilajeja saarella on yli 130. Puita saarella ei ole lainkaan. Ilmasto on hyvin aridi ja erittäin tuulinen. == Lähteet == * Guardianin matkailuartikkeli saaresta == Aiheesta muualla == Luokka:Kanariansaarten maantiede
Isla de Lobos

Isla de Lobos tarkoittaa ainakin seuraavia asioita: * Isla de Lobos, saari Kanariansaarilla * Isla de Lobos, Uruguayhin kuuluva saari
Pekka Komonen

Pekka Komonen (29. heinäkuuta 1866 Käkisalmen maalaiskunta – 5. lokakuuta 1946 Toijala) oli suomalainen Käkisalmen seudulla asunut maanviljelijä, kunnallismies, kirjailija, toimittaja ja valtiopäivämies. Hän käytti myös nimimerkkiä Pekka K. ==Henkilöhistoria== Komosen vanhemmat olivat lautamies, talollinen Kalle Komonen ja Valpuri Komonen. Pekka Komonen kävi lyhyen aikaa reaalikoulua Viipurissa, mutta ryhtyi sitten maatilan hoitajaksi. Käkisalmeen 1890 muutettuaan hänestä tuli kaupunginvaltuuston sihteeri ja kunnallisraatimies. Komonen oli myös Vuoksi-lehden perustaja ja päätoimittaja 1898–1901. Hänellä oli ollut useita luottamustoimia jo Käkisalmen maalaiskunnassa, Käkisalmen kaupungin edustaja porvarissäädyssä hän oli valtiopäivillä 1897. == Teoksia == * Melua vähästä : yksinäytöksinen huvinäytelmä, kirjoittanut Pekka K. Lankinen, Käkisalmi 1889 * Kotiliedeltä, kirjoittanut Pekka K. Lankinen, Käkisalmi 1890 * Kansan olot lahjoitusmaa- alueilla ennen ja nyt : isänmaanrakkaus ja velvollisuuden tunto. Rahvaan kirjasia 1. Kirjapaino- ja sanomalehti-osakeyhtiö Vuoksi, Käkisalmi 1900 * Käkisalmen rata : näkökohtia Kaakkois-Suomen rautatie-kysymyksessä, tekijät Antti Vihtori Komulainen ja Pekka Komonen. Käkisalmen kaupunki 1905 * Käkisalmen vai Kurkijoen rata ennemmin rakennettava?, tekijät Antti Vihtori Komulainen ja Pekka Komonen. Käkisalmi 1906 == Lähteet == * * Käkisalmemme- teoksen henkilöluettelo, toim. Simo Kärävä ja Olli Tenkanen ===Viitteet=== Luokka:Suomalaiset näytelmäkirjailijat Luokka:Suomalaiset päätoimittajat Luokka:Suomalaiset maanviljelijät Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1866 syntyneet Luokka:Vuonna 1946 kuolleet
Crossfade

Crossfade on vuonna 1999 perustettu yhdysvaltalainen grungeyhtye Etelä- Carolinasta. Yhtyeen perustajina toimivat Ed Sloan, Mitch James ja Brian Geiger. Yhtyeen alkuperäinen nimi oli The Nothing, mutta se vaihdettiin vuonna 2002 nykyiseen muotoonsa Crossfadeksi. Crossfaden suurimpiin hitteihin kuuluu muun muassa kappaleet ”Cold”, ”Colors” ja ”So Far Away”. Luokka:Yhdysvaltalaiset yhtyeet Luokka:Grungeyhtyeet
Katja Kabanova

Katja KabanovaOopperan vuosikymmenet: 2000-luku eli UkonilmaSävelten Maailma 4, s. 91–92. WSOY, Helsinki 1993. ISBN 951-0-15763-5 () on Leoš Janáčekin kolminäytöksinen ooppera, johon hän myös itse kirjoitti libreton Aleksandr Ostrovskin näytelmän Ukonilma pohjalta. Teos esitettiin ensi kertaa Kansallisteatterissa Brnossa 23. marraskuuta 1921.András Batta: Ooppera, s. 250 (ISBN 3-8290-5833-0) Kapellimestarina oli František Neumann.Encyclopedia entry: Katya Kabanová Suomen-ensi-ilta oli 5. marraskuuta 1959 Suomen Kansallisoopperassa.Oopperan vuosikymmenet: 1950-luku . == Lähteet == Luokka:Tšekinkieliset oopperat Luokka:1920-luvun musiikkiteokset Luokka:Leoš Janáčekin teokset
UFC 100

UFC 100 oli vapaaottelutapahtuma, jonka järjesti Ultimate Fighting Championship 11. heinäkuuta 2009 Las Vegasissa, Nevadassa. Tapahtumassa oli kaksi mestaruusottelua (raskaansarjan ja välisarjan) sekä ottelu kahden Ultimate Fighterin valmentajan välillä. Pääottelu oli uusintaottelu UFC:n raskaansarjan mestarin Brock Lesnarin ja UFC:n väliaikaisen raskaansarjan mestarin välillä. Lesnarin ja Mirin ensimmäisessä ottelussa UFC 81:ssä Mir voitti ottelun jalkalukolla. Toisessa pääottelussa kohtasivat UFC:n välisarjan mestari Georges St. Pierre ja Thiago Alves. Alvesilla oli kolme peräkkäistä voittoa UFC:llä, joissa hän oli voittanut Josh Koscheckin, Matt Hughesin ja Karo Parisyanin. St. Pierre taas oli puolustanut onnistuneesti mestaruuttaan Jon Fitchiä ja UFC: kevyensarjan mestaria BJ Penniä vastaan. Kolmas pääottelu oli Ultimate Fighter 9:n valmentajien Dan Hendersonin ja Michael Bispingin välillä. ==Tulokset== ===Alkuottelut=== *Kevyensarjan ottelu: Matt Grice vs. Shannon Gugerty :Gugerty päihitti Gricen kuristuksella (giljotiini) 1. erässä ajassa 2:36. *Keskisarjan ottelu: C.B. Dollaway vs. Tom Lawlor :Lawlor päihitti Dollawayn kuristuksella (giljotiini) 1. erässä ajassa 0:55. *Välisarjan ottelu: Kim Dong-Hyun vs. TJ Grant :Kim päihitti Grantin yksimielisellä päätöksellä (30–26, 30–26, 30–26) 3. erässä ajassa 5:00. *Kevyensarjan ottelu: Mac Danzig vs. Jim Miller :Miller päihitti Danzigin yksimielisellä päätöksellä (30–27, 30–27, 30–27) 3. erässä ajassa 5:00. *Alemman raskaansarjan ottelu: Jon Jones vs. Jake O'Brien :Jones päihitti O'Brienin kuristuksella (muokattu giljotiini) 2. erässä ajassa 2:43. *Alemman raskaansarjan ottelu: Mark Coleman vs. Stephan Bonnar :Coleman päihitti Bonnarin yksimielisellä päätöksellä 3. erässä ajassa 5:00. ===Pääottelut=== *Keskisarjan ottelu: Yoshihiro Akiyama vs. Alan Belcher :Akiyama päihitti Belcherin hajaäänillä (30–27, 28–29, 29–28) 3. erässä ajassa 5:00. *Keskisarjan ottelu: Dan Henderson vs. Michael Bisping :Henderson päihitti Bispingin tyrmäyksellä (lyönti) 2. erässä ajassa 3:20. *Välisarjan ottelu: Jon Fitch vs. Paulo Thiago :Fitch päihitti Thiagon yksimielisellä päätöksellä (30–27, 29–28, 29–28) 3. erässä ajassa 5:00. (Ottelu oli viimeisenä aikajärjestelyjen takia, sen oli tarkoitus olla kolmanneksi viimeisenä.) *Välisarjan mestaruusottelu: Georges St. Pierre vs. Thiago Alves :St. Pierre päihitti Alvesin yksimielisellä päätöksellä (50-45, 50-44, 50-45) 5. erässä ajassa 5:00, säilyttäen mestaruutensa. *Raskaansarjan mestaruuden yhdistysottelu: Brock Lesnar (m) vs. Frank Mir (vm) :Lesnar päihitti Mirin teknisellä tyrmäyksellä 2. erässä ajassa 1:48, säilyttäen mestaruutensa ja yhdistäen siihen väliaikaisen mestaruuden. Niinpä Lesnarista tuli kiistaton UFC:n raskaansarjan mestari. ==Bonukset== Seuraavat ottelijat saivat 100 000 dollarin bonukset. *Illan ottelu: Yoshihiro Akiyama vs. Alan Belcher *Illan tyrmäys: Dan Henderson *Illan lukotus: Tom Lawlor ==Lähteet== Luokka:Ultimate Fighting Championship Luokka:Vapaaottelutapahtumat
Kuolleesta talosta

Kuolleesta talosta () on Leoš Janáčekin säveltämä kolminäytöksinen ooppera. Hän kirjoitti itse libreton Fjodor Dostojevskin romaanin Muistelmia kuolleesta talosta pohjalta. Teos esitettiin ensi kertaa Kansallisteatterissa Brnossa 12. huhtikuuta 1930,András Batta: Ooppera, s. 256 (ISBN 3-8290-5833-0) kaksi vuotta Janáčekin kuoleman jälkeen. Ooppera oli säveltäjänsä viimeinen teos.http://www.leosjanacek.co.uk/houseofthedead.htm == Lähteet == Luokka:1920-luvun musiikkiteokset Luokka:Tšekinkieliset oopperat Luokka:Leoš Janáčekin teokset
Libyan energiapolitiikka

200px|right|thumb| El Saharara öljykenttä Libyassa, Repsol YPF Libyan energiapolitiikka kertoo Libyan energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. 70 % Libyan BKT:stä oli öljyteollisuudesta vuonna 2008. Vuonna 2010 Libya tuotti 1,6 miljoonaa tynnyriä öljyä päivässä. 80 % Libyan tunnetuista öljyvaroista on Sirten alueella (Sirte basin).Libyan chaos threatens oil crisis, Financial Times 23.2.2011, s. 2 Libya on Opecin jäsen ja kuuluu suuriin energiantuottajiin. IEA:n mukaan vuonna 2007 energian vienti oli 83 Mtoe. Vuonna 2007 Libya oli 73 miljoonalla tonnilla maailman öljyn ja öljyjalosteiden viennissä 10. sijalla.Key world energy statistics 2009 IEA, s. 23 ==Ydinvoima== Muammar Gaddafi vieraili Ranskassa Élysée- palatsissa syksyllä 2007. Ranska tarjosi Libyalle ydinvoimaa ja maat solmivat sopimuksen EPR-reaktorista. Ranskan poliittisesti epästabiilit ydinvoimakumppanit huolestuttavat riippumattomia kansalaisjärjestöjä, kuten Greenpeace.France’s Nuclear Failures. The great illusion of nuclear energy Greenpeace s.17 == Vienti == Vuonna 2009 Libyan öljyn ostajia olivat: Italia 32 %, Saksa 14 %, Kiina 10 %, Ranska 10 %, Espanja 9 %, USA 5 %, Brasilia 3 %, muu Eurooppa 14 % ja muu Aasia 4 %. Eurostatin mukaan vuonna 2007 Libya vei Euroopan unioniin raakaöljyä 55 miljoonaa tonnia (Mt), mikä vastasi 9 % EU:n öljyn tuonnista. EU:n öljyn tuontimaista Libya oli volyymin mukaan 3. Venäjän (185 Mt) ja Norjan (84 Mt) jälkeen. Libyan maakaasun vienti EU:n oli vuonna 2004 noin 48 000 TJ ja vuonna 2007 noin 384 000 TJ, mikä oli 2,5 % EU:n tuonnista. Yearly statistics 2007 Energy, Eurostat 17.7.2009, KS- PC-09-001-EN.pdf == Lähteet == Energiapolitiikka Luokka:Energia Libyassa Luokka:Energiapolitiikka Afrikassa
Espoon kaupunginarkisto

Espoon kaupunginarkisto on Espoon kaupungin konsernipalveluyksikkönä toimiva kunnallinen arkisto joka toimii myös kotiseutuarkistona. Vuosien 1865 ja 1873 kunnallisasetuksissa luotiin nykyisenkaltaiset kunnat. Maaseudulla kunnan hallintoelin oli kuntakokouksen asettama kunnallislautakunta. Espoon kaupunginarkistossa säilytetään kuntakokouksen pöytäkirjoja vuodesta 1868 alkaen. Hallinnon tehtäviä hoitivat aluksi kunnan johtavat luottamushenkilöt. Espoon tehtävien määrä kasvoi kuitenkin niin paljon että vuonna 1914 oli palkattava kamreeri kunnan palvelukseen. Kamreerille annettiin kahdeksan tehtävää joista yksi oli kunnan arkiston ja kanslian hoito. Kunnallinen arkisto on aina toiminut Espoon keskuksen alueella. Vuonna 1931 rakennettiin kunnantalo johon sijoitettiin myös arkisto. Espoon kunnallishallinnon asiakirjojen määrä on vuosien varrella kasvanut suhteessa kunnan väkiluvun kasvuun. Kunnantalo kävi pieneksi ja vuonna 1972 valmistui uusi kaupungintalo arkistotiloineen. Vuonna 2009 kaupunginarkisto muutti uusiin toimitiloihin kauppakeskus Entressessä. Kaupunginarkisto toimii Espoon kaupungin keskusarkistona. Vuonna 2009 kaupunginarkistoon oli arkistoituna noin 4500 hyllymetriä asiakirjoja . Luokka:Espoon hallinto Luokka:Suomen arkistot Luokka:Entresse
Meksikon energiapolitiikka

Meksikon energiapolitiikka kertoo Meksikon energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. IEA:n mukaan Meksiko oli 6. suurin öljyntuottaja: 159 Mt (4 % maailman tuotannosta) vuonna 2008 ja vuonna 2007 maailman 7. suurin öljynviejämaa (89 Mt). Vuonna 2007 Meksikon öljytuotteiden vienti oli 19 Mt. IEA:n mukaan Meksikon raakaöljy sisältää energiaa 1,041 toe/tonni. Meksikon vuoden 2007 sähkönkulutuksen 214 TWh energialähteisiin sisältyi: maakaasu 126 TWh ja öljy 52 TWh.Key world energy statistics 2009 IEA Meksikon energiaministeri oli Georgina Kessell vuonna 2009. Mexico oil output resumes decline in November 24.12.2009 Guardian ==Öljy== Meksikossa noin 1/3-osa budjettivaroista on öljynmyynnistä vuonna 2009. Suurin öljykenttä on Cantarell. Valtion öljymonopoli on Pemex. ==PEMEX== Petróleos Mexicanos (PEMEX) oli yrityksen itsensä mukaan Meksikon suurin yritys vuonna 2008. Meksikosta löydettiin öljyä vuonna 1901. Petróleos Mexicanos perustettiin vuonna 1934. Vuonna 1935 perustettiin öljyntuottajien ammattiyhdistys.Pemex kotisivu Vuonna 2008 PEMEX:llä oli 143 421 työntekijää.Pemex Statistical Yearbook 2009 ==Energian ja sähkön tuotanto ja kulutus== EnergiantuotantoKey world energy statistics 2006 IEA Sähkön Energian Energian Väestö kulutus CO2 tuotanto vienti (milj.) (TWh) Mt Mtoe Mtoe 2004 104,0 188 374 254 86 2007 105,7 214 438 251 62 == Lähteet == ==Aiheesta muualla== Energiapolitiikka Energiapolitiikka Luokka:Energiapolitiikka Pohjois-Amerikassa
InfoFinland.fi

InfoFinland.fi -verkkopalvelu on monikielinen verkkosivusto, joka kokoaa yhteen tärkeää tietoa Suomeen muuttoa suunnittelevalle tai Suomessa jo asuvalle. Sivusto palvelee myös viranomaisia monikielisessä viestinnässä. InfoFinlandista käyttäjä löytää luotettavaa, omakielistä tietoa Suomeen muutosta, työstä, opiskelusta, asumisesta, koulutuksesta, terveydestä, perheestä ja vapaa-ajasta. Sivuilla on lisäksi paikallistietoa Helsingin seudusta (Helsinki, Espoo, Vantaa ja Kauniainen) ja Vaasasta. Verkkopalvelulla on kolme keskeistä kohderyhmää: * Suomessa asuvat maahanmuuttajat * viranomaiset, jotka kohtaavat työssään Suomeen muuttaneita * Suomeen muuttoa suunnittelevat. InfoFinlandin kielet ovat suomi, ruotsi, englanti, venäjä, viro, ukraina, ranska, turkki, arabia, persia, kiina ja espanja. Kieliversiot ovat identtisiä. Finnishcourses.fi -kurssihakupalvelu on osa InfoFinlandia. Se tiedottaa suomen ja ruotsin kielen kursseista Helsingin seuduilla. InfoFinlandia julkaisee Helsingin kaupunki. Valtion rahoittajakumppaneita ovat työ- ja elinkeinoministeriö, opetus- ja kulttuuriministeriö, sosiaali- ja terveysministeriö, ympäristöministeriö, Kela ja Verohallinto. InfoFinland- verkkopalvelun nimi oli aikaisemmin Infopankki. Nimi muutettiin marraskuussa 2018. ==Aiheesta muualla== *InfoFinland *Finnishcourses.fi Luokka:Suomalaiset verkkosivustot
Tsaari ja kirvesmies

Tsaari ja kirvesmies () on Albert Lortzingin kolminäytöksinen koominen ooppera. Säveltäjä myös kirjoitti siihen itse libreton Georg Christian Römerin teoksen Der Bürgermeister von Saardam oder Die zwei Peter pohjalta. Ooppera esitettiin ensi kertaa Leipzigin Stadttheaterissa 22. joulukuuta 1837. Ooppera sijoittuu vuoden 1698 Saardamiin.András Batta: Ooppera, s. 282 (ISBN 3-8290-5833-0) == Lähteet == Luokka:1830-luvun musiikkiteokset Luokka:Saksankieliset oopperat
Energia Venezuelassa

200px|right|thumb|"El Palito" - PDVSA öljynjalostamo, Venezuela Energia Venezuelassa käsittelee energiantuotantoa ja energiankulutusta Venezuelassa. IEA:n mukaan Venezuela oli vuonna 2008 maailman 9. suurin öljyntuottajamaa (137 Mt 3,5 % maailman tuotannosta) ja 10. suurin kivihiilen viejä (6 Mt). Venezuelan jalostettujen öljytuotteiden vienti vuonna 2007 oli 29 Mt (4. sija) ja kaikkien öljytuotteiden vienti 106 Mt (6. sija).Key world energy statistics 2009 IEA Venezuelassa sijaitsee suuret öljyhiekka-esiintymät. Venezuelassa tuotettiin 2,6 % maailman vesivoimasta (83 TWh) vuonna 2007. Vesivoima vastasi 72 % sähkönkulutuksesta. Vuosina 2009-2010 Venezuela kärsi sähkökatkoksista harvinaisen kuivan vuoden jälkeen ja sähkön jakelua jouduttiin rajoittamaan. Hugo Chavezin hallitys pyrki lisäämään vaihtoehtoisella tavalla tuotetun sähkön tuotantoa lisäämällä mm. yli 1000 aurinkopaneelia ympäri maata. Projektin alkuvaiheessa aurinkopanelit tuottavat energiaa maaseudun vedenpuhdistamoille.Venezuelanalysis - Venezuela Bringing Solar Energy to the Andes Viitattu 18.4.2010 Lisäksi Chavezin hallitus linjasi tavoitteekseen tuottaa 10 % Venezuelan energiasta tuulivoiman avulla vuoteen 2025 mennessä.Venezuelanalysis - Wind Generation to Represent 10% of Electricity Production in Venezuela by 2025 Viitattu 14.4.2010 == Energiankulutus == Venezuelassa kulutetaan 85 829 BTU:ta henkeä kohti (2019). Luku on maailmassa 44. suurin. Polttoaineiden jakelussa on ollut ongelmia etenkin valtion pohjoisosassa. Siellä on syntynyt yrityksiä, jotka tuottavat pieniä sähkökäyttöisiä ajoneuvoja, osassa mukana myös aurinkopaneelit. == Energianlähteet == Vuonna 2020 Venezuelassa tuotettiin 319 000 terajoulen edestä öljyä, 470 000 TJ maakaasua ja 225 000 TJ vesivoimaa. Öljyn ja maakaasun tuotanto vähenivät rajusti 2010-luvun kuluessa. Tuotantolukujen pienenemisestä huolimatta öljy on valtiontalouden kulmakivi. PDVSA (Petróleos de Venezuela) on valtion öljy-yhtiö. Caruachissa on vuonna 2006 valmistunut suuri vesivoimala. Se tuottaa 12 000 GWh vuodessa. == Historiaa == EnergiantuotantoKey world energy statistics 2006 IEA Sähkön Energian Energian Väestö kulutus CO2 tuotanto vienti (milj.) (TWh) Mt Mtoe Mtoe 2004 26,1 72 128 196 140 2007 27,5 85 144 184 119 == Lähteet == == Aiheesta muualla == Luokka:Venezuelan talous Venezuela Venezuela
Scuderia Toro Rosso STR5

Scuderia Toro Rosso STR5 on Formula 1 -auto, jota italialainen Toro Rosso -talli käytti kaudella 2010. Autoa ajoivat sveitsiläinen Sébastien Buemi ja espanjalainen Jaime Alguersuari.http://www.mtv3.fi/urheilu/f1/uutiset.shtml/arkistot/f1/2009/11/993263http://www.mtv3.fi/urheilu/f1/uutiset.shtml/arkistot/f1/2009/11/1005066 == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Toro Rosso Ferrari BHR AUS MAL CHN ESP MON TUR CAN EUR GBR GER HUN BEL ITA SIN JPN KOR BRA ABU 13 9. Sébastien Buemi 16† Kesk. 11 Kesk. Kesk. 10 16 8 9 12 Kesk. 12 12 11 14 10 Kesk. 13 15 Jaime Alguersuari 13 11 9 13 10 11 12 12 13 Kesk. 15 Kesk. 13 15 12 11 11 11 9 == Lähteet == == Aiheesta muualla == Luokka:Formula 1 -kausi 2010 Luokka:Toro Rosson Formula 1 -autot
Isaac Slade

Isaac Edward Slade (s. 26. toukokuuta 1981 Denver, Colorado) on yhdysvaltalaisen pianorock-yhtyeen The Frayn päälaulaja, pääsanoittaja, pianisti ja yksi perustajista. == Nuoruus == Slade kasvoi Denverin alueella perheensä, vanhempiensa – joista molemmat olivat lähetyssaarnaajia – ja kahden nuoremman veljensä Calebin ja Micahin kanssa. Hän aloitti laulamisen ollessaan kahdeksanvuotias ja pianonsoiton 11-vuotiaana menetettyään äänensä hetkellisesti. Slade kirjoitti ensimmäisen laulunsa 16-vuotiaana ja oppi soittamaan kitaraa ollessaan lukiossa. == Ura == Slade liittyi Ember- yhtyeeseen, johon kuuluivat hänen lisäkseen tulevat The Frayn jäsenet Dave Welsh ja Ben Wysocki. Yhtye hajosi pian ja myöhemmin, keväällä 2002, Slade ja Joe King perustivat kahden miehen duon, mikä johti laulujen kirjoittamiseen. He lisäsivät myöhemmin Sladen nuoremman veljen Calebin basistiksi ja Zach Johnsonin rumpaliksi. Johnson lähti pian käydäkseen New Yorkin taidekoulua ja Caleb erotettiin. Luokka:Yhdysvaltalaiset rocklaulajat Luokka:Yhdysvaltalaiset rockmuusikot Luokka:Yhdysvaltalaiset sanoittajat Luokka:Yhdysvaltalaiset pianistit Luokka:Vuonna 1981 syntyneet Luokka:Elävät henkilöt
Etyylimalonihappo

Etyylimalonihappo (C5H8O4) on dikarboksyylihappo ja malonihapon etyylijohdannainen. Etyylimalonihappo on osa isoleusiiniaminohapon aineenvaihduntaa. == Muodostuminen == K. Stalder havaitsi vuonna 1959, että etyylimalonihappo on normaali osa ihmisen ja rotan virtsaa. Hän esitti yhdisteen muodostuvan osana isoleusiinin metaboliaa ja välituotteena olevan 2-etyyliakryylihappoa ja 2-etyylihydrakryylihappoa. 2-etyylihydrakryylihapon muuntuminen etyylimalonihapoksi on hyvin samankaltainen kuin 3-hydroksi- isovoihapon muuntuminen metyylimalonihapoksi valiinin metaboliassa. Molemmissa on semialdehydivälituote. Muodostunut etyylimalonihappo eritetään kehosta nopeasti pois virtsan mukana. Etyylimalonihappoa syntyy myös rasvahappojen hapettumisen yhteydessä tapahtuvassa butyryyli-CoA:n karboksylaatiossa. == Etyylimalonihappoaineenvaihdunnan sairauksia == Etyylimalonihappoaineenvaihduntaan on yhdistetty monia sairauksia. Jamaikalainen oksennustauti johtuu raakojen, entsyymitoimintaa haittaavia yhdisteitä sisältävien hedelmien syönnistä. Geenivirheestä aiheutuva butyryyli-KoA-dehydrogenaasientsyymin puute kohottaa etyylimalonihappopitoisuuksia. Etyylimalonihappopitoisuus on korkea eräässä harvinaisessa enkefalopatiasairaudessa. Sairaus periytyy resessiivisesti ja aiheuttaa muun muassa epileptisiä kohtauksia, huonovointisuutta ja akrosyanoosia. == Lähteet == == Aiheesta muualla == *Human Metabolome Database: Ethylmalonic acid *Food Component Database (FooDB): Ethylmalonic acid *ChemBlink: Ethylmalonic acid Luokka:Dikarboksyylihapot
Ľuboš Bartečko

Ľuboš Bartečko (s. 14. heinäkuuta 1976 Kežmarok, Tšekkoslovakia) on slovakialainen jääkiekkoilija, pelipaikaltaan laitahyökkääjä. Hän siirtyi kaudeksi 2011–2012 KHL-liigassa pelaavaan slovakialaisseura Lev Popradiin. ==Ura== ===Seurajoukkueissa=== Bartečko aloitti uransa kaudella 1993–1994 Slovakian Extraligassa HK Aquacity ŠKP Poprad -seurassa pelaamalla kaksi ottelua. Hän pelasi seurassa vielä ensi kaudella. Kaudeksi 1995–1996 Bartečko siirtyi junioriliigaan QMJHL:ään, jossa hän pelasi kaksi kautta eri seuroissa. Kaudeksi 1996–1997 hän siirtyi St. Louis Bluesin organisaatioon AHL:n Worcester IceCatsiin. ==Lähteet== Luokka:Slovakialaiset jääkiekkoilijat Luokka:Jääkiekon maailmanmestarit Luokka:Vuonna 1976 syntyneet Luokka:Elävät henkilöt
Jääkiekko talviolympialaisissa 2010 – miesten kokoonpanot

== Lohko A == === Kanada === === Norja === |} Luokka:Jääkiekkomaajoukkueiden kokoonpanot talviolympialaisissa 2010 === Sveitsi === |} Luokka:Jääkiekkomaajoukkueiden kokoonpanot talviolympialaisissa 2010 === Yhdysvallat === ==Lohko B== === Latvia === === Slovakia === === Tšekki === === Venäjä === == Lohko C == === Ruotsi === === Saksa === === Suomi === === Valko- Venäjä === == Kuvagalleria == Kuva:Finlandhockeybronze2010WinterOlympics.jpg|Suomen joukkue Kuva:Russia vs Latvia (2010 Olympics) 06.jpg|Venäjän joukkue Kuva:Team Lativa, Men's Hockey.jpg|Latvian joukkue Kuva:Slovakia2010WinterOlympicscelebration2.jpg|Slovakian joukkue Kuva:SidneyCrosby2010WinterOlympicsgold.jpg|Kanadan pelaajia Kuva:Men's Hockey Sweden-Germany.jpg|Ruotsin joukkue Kuva:| Kuva:| == Lähteet == * IIHF: Kanada * IIHF: USA * IIHF: Slovakia * IIHF: Venäjä * IIHF: Ruotsi * IIHF: Suomi ==Aiheesta muualla== * Jalonen nimesi kiekkoleijonat Vancouveriin HS.fi sivulla miesten kokoonpanot miesten kokoonpanot 2010
Oskars Bārtulis

Oskars Bārtulis (s. 21. tammikuuta 1987 Ogre, Latvian SNT, Neuvostoliitto) on latvialainen jääkiekkopuolustaja, joka edustaa KHL-seura Dinamo Riikaa. Bartulis vaihtoi kansalaisuutta kesällä 2018 tavoitteenaan päästä edustamaan jatkossa Venäjää.https://www.baltictimes.com/former_national_hockey_team_defenseman_oskars_bartulis_obtains_russian_citizenship ==Ura== ===Seuraura=== Bārtulis pelasi kaudella 2001–2002 Latvian pääsarjassa Prizma Riiassa kuusi ottelua. Hän pelasi myös Vilki Riiassa ja Venäjän TsSKA Moskovan kakkosjoukkueessa maan kolmanneksi korkeimmalla sarjatasolla. Tämän jälkeen hän siirtyi Pohjois-Amerikkaan juniorisarja QMJHL:ään. Tulokaskaudellaan 2004–2005 Moncton Wildcatsissa pelannut Bārtulis valittiin tulokkaiden tähdistökentälliseen. Tämä herätti kiinnostusta NHL:ssä ja Philadelphia Flyers varasi nuorukaisen 91. pelaajana vuonna 2005. Seuraavalla kaudella Bārtulis oli suuressa roolissa joukkueensa voittaessa QMJHL:n mestaruuden. Bārtulis teki kolmen vuoden sopimuksen Philadelphia Flyersin kanssa syyskuussa 2006. Hän palasi tämän jälkeen vielä kaudeksi QMJHL:ään Cape Breton Screaming Eaglesiin, jossa hänet valittiin sarjan toiseen tähdistökentälliseen. Kaudella 2007–2008 Bārtulis pelasi Flyersin AHL- joukkueessa Philadelphia Phantomsissa, jossa hän jatkoi myös seuraavan kauden. Kaudella 2009–2010 Bārtulis pelasi ensimmäisen kerran urallaan NHL:ssä. Hän debytoi Flyersissa 12. joulukuuta ottelussa Ottawa Senatorsia vastaan. Ensimmäisen syöttöpisteensä Bārtulis sai marraskuussa ottelussa San Jose Sharksia vastaan, kun hän syötti Claude Giroux’n tekemän maalin. Bārtulis vakuutti otteillaan Flyersissa ja hän kirjoitti joulukuun alussa kolmen vuoden jatkosopimuksen. Kaudella 2010–2011 Bārtulis pelasi 13 ottelua NHL:ssä ja neljä AHL:ssä. Hän oli sivussa suuren osan kautta olkapäävamman vuoksi ja jäi usein Flyersin pelaavan kokoonpanon ulkopuolelle myös ollessaan pelikuntoinen. Seuraavalla kaudella hän pelasi pelkästään AHL:ssä. Loukkaantumiset rajoittivat Bārtulisin ottelumäärää myös tuolla kaudella. Philadelphia Flyers osti Bārtulisin sopimuksen ulos kesäkuussa 2012, minkä jälkeen hän teki saman vuoden elokuussa sopimuksen KHL-seura Donbass Donetskin kanssa. ===Maajoukkueura=== Bārtulis edusti Latviaa alle 18-vuotiaiden 1. divisioonan MM-kisoissa vuosina 2003 ja 2004. Tämän lisäksi hän pelasi nuorten 1. divisioonan MM-kilpailuissa kahdesti vuosina 2004 ja 2007 ja nuorten MM- kisoissa vuonna 2006. Bārtulis kokeili aikuisten arvokisoja MM-tasolla vuonna 2005, kun hän pelasi Latvian paidassa yhdessä ottelussa. Hän oli mukana myös vuosien 2009 ja 2012 MM-kilpailuissa. Bārtulis oli Latvian ainoa NHL-pelaaja Kārlis Skrastiņšin ohella vuoden 2010 Vancouverin talviolympialaisissa. ==Lähteet== ==Aiheesta muualla== * The Hockey Newsin profiili * NHL:n profiili Luokka:Latvialaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1987 syntyneet Luokka:Elävät henkilöt
Banlieue

thumb|220px| Neuilly-sur-Seine on on korkeantulotason banlieue Pariisin alueella thumb|249x249px|Pariisin ja sen esikaupunkien länsipuolella hallitsevat keski- ja ylemmän luokan asuinalueet, kun taas koillisosassa asuu suuri määrä köyhiä asuinalueita Banlieue [bɑ̃ljø] on esikaupunkia tai kaupungin reuna-aluetta merkitsevä ranskankielinen sana, jolla voidaan viitata keskiluokkaisiin alueisiin tai tuetun asumisen kerrostalovaltaisiin keskittymiin. Jälkimmäisissä asuu paljon maahanmuuttajataustaisia ihmisiä. Joissakin tapauksissa sanan merkitys lähentelee Suomen kielen lähiötäIlmonen, Mervi: "Tulevat lähiöt: segregaatiota vai gentrifikaatiota?" Teoksessa Norvasuo, Markku (toim.): Lähiö ja kaupunki − asuinalueen rajat muutoksessa. Aalto-yliopisto, 2016. s. 105 . Versailles, Le Vésinet, Orsay and Neuilly-sur- Seine ovat vauraita banlieue-asuinalueita. Clichy-sous-Bois on esimerkki vähävaraisten banlieuesta. ==Katso myös== *Kaupungistuminen == Lähteet == Luokka:Kaupunkisuunnittelu Luokka:Lähiöt
Ricardo Vaz Tê

Ricardo Jorge Vaz Tê (s. 1. lokakuuta 1986 Lissabon, Portugali) on portugalilainen jalkapalloilija, joka edustaa Englannin valioliigan West Ham Unitedia. 188 senttimetriä pitkän Vaz Tên pelipaikka on keskikentän jommallakummalla laidalla tai kärjessä. == Seurajoukkueura == Vaz Tê edusti juniorina algarvelaista Farensea, josta hän siirtyi Englantiin, saamansa testijakson aikana vakuuttamaansa Boltonin organisaatioon, jo vuonna 2003. Hän allekirjoitti seuran kanssa kolmivuotisen akatemiasopimuksen. Onnistumiset junioriotteluissa nostivat Vaz Tên nopeasti edustusjoukkueen mukaan ja hän pelasi ensimmäisen virallisen miesten ottelunsa Tranmere Roversia vastaan FA Cupissa tammikuussa 2004. Ensiesiintymisensä valioliigassa hän teki Middlesbroughia vastaan reilut kaksi kuukautta myöhemmin ja ensimmäistä kertaa hän oli Boltonin avauskokoonpanossa Manchester Unitedia vastaan saman vuoden tapaninpäivänä. Kaudella 2005–2006 Vaz Tê aloitti valioliigassa seitsemän ottelua ja tuli vaihdosta 22 kertaa. Yhteensä hän teki kauden aikana kaikissa kilpailuissa kuusi maalia, joista yksi oli tasoitusmaali portugalilaista Vitóriaa vastaan 24. marraskuuta 2005. Maaliskuussa 2007 Vaz Tê lainattiin kuukaudeksi Hulliin. Hän ei kuitenkaan onnistunut lainajakson aikana maalinteossa, vaikka sarjataso oli alempi, eikä vakuuttanut Hullin seurajohtoa eikä kannattajia. Myös seuraavan kauden alku oli epäonninen hänen nivelsiteidensä katkettua heti kauden avausottelussa Newcastlea vastaan ja loppukauden aikana peliminuutteja kertyi hyvin vähän. Elokuussa 2008 Vaz Tên uutisoitiin siirtyvän lainalle espanjalaiseen Racing Santanderiin osana Euzebiusz Smolarekin siirtoa toiseen suuntaan. Vaz Tê ei kuitenkaan muuttanut Espanjaan, vaikka Smolarekin laina Boltoniin toteutui. Kaudeksi 2010–2011 Vaz Tê siirtyi kreikkalaiseen Panioniosiin, mutta pelasi siellä vain puoli kautta. Tammikuussa 2011 hän vaihtoi skotlantilaiseen Hibernianiin, jossa viipyi vain loppukauden. Kauden 2011–2012 alkupuoliskon Vaz Tê pelasi englantilaisessa Barnsleyssä, josta siirtyi tammikuussa 2012 West Ham Unitediin. Vuonna 2021 Vaz Tê lopetti pitkän uransa. Viimeiseksi seuraksi jäi Portimonense SC. == Maajoukkueura == Vaz Tê oli kesällä 2005 mukana vuosittaisessa Toulonin turnauksessa Portugalin alle 20-vuotiaiden joukkueessa tehden hattutempun Etelä-Koreaa vastaan. Hän edusti Portugalia myös alle 21-vuotiaissa 19 maaottelussa. == Lähteet == * Luokka:Portugalilaiset jalkapalloilijat Luokka:Vuonna 1986 syntyneet Luokka:Elävät henkilöt
Mon Repos

Mon Repos (ranskaa, ”Lepopaikkani”) voi viitata seuraaviin paikkoihin: * Monrepos, puisto- ja luonnonsuojelualue Viipurissa * Mon Repó, palatsi Korfun saarella Kreikassa * Mon Repos, asutus Port of Spainissa Trinidad-Tobagossa